Magnezium vhodné pre ľudí s histamínovou a laktózovou intoleranciou
Dobry den, ktore magnezium mozu uzivat ludia s histaminovou intoleranciou a laktozovou intoleranciou? Dakujem.
Dobrý deň.
Ďakujeme za Vašu otázku.
Horčík nepatrí medzi zakázané liečiva pri HIT, ale práve naopak, je nevyhnutným minerálom na odbúravanie histamínu z tela. Podporuje správnu funkciu enzýmu DAO (enzým, ktorý odburáva histamín). Z toho dôvodu je užívanie horčíka prospešné aj v tomto prípade. Vhodnou voľbou môže byť napríklad liek
Magnesii lactas Galvex
, ktorý neobsahuje laktózu (mliečny cukor) , ale laktát, čo je soľ kyseliny mliečnej. Preto je jeho užívanie pri laktózovej intolerancii možné. Pri histamínovej intolerancii však môže byť odpoveď organizmu na užívanie tohto lieku vysoko individuálna (keďže okrem horčíka obsahuje aj pomocné látky), a preto je potrebné sledovať reakciu organizmu od začiatku liečby.
Prajem pekný zvyšok dňa.
S pozdravom
Mgr. Barbora Bičanovská